বাংলাদেশে মাছের প্রাকৃতিক উত্স হিসেবে সাগর-নদীর গুরুত্ব হাওর-বিলের চেয়ে বেশি নয়। মত্স্য বিশেষজ্ঞরা এক সময় এমন অভিমতই পোষণ করতেন। হাওর-বিলের মাছ দেশের আপামর জনসাধারণ সর্বজনীনভাবে ধরে থাকে। তাই হাওর-বিলে মাছ ধরার রীতিনীতি একটি সামাজিক সংস্কৃতির অঙ্গও  বটে। বৈশ্বিক প্রাকৃতিক বিপর্যয়ের কারণে দিন দিন হাওর-বিলের সংখ্যা কমে আসছে। এতে স্বাদু পানির কৈ, মাগুর, শিং, ট্যাংরা ইত্যাদি বিলজ মাছ ক্রমেই হ্রাস পাচ্ছে।